**REDE MUSEÍSTICA DA DEPUTACIÓN DE LUGO**

***Departamento de Difusión***

Praza da Soidade, s/n. -  27001 LUGO Telf.: 982 24 21 12  Fax: 982 240 240 difusion@museolugo.org /[www.museolugo.org](http://www.museolugo.org)

**NOTA INFORMATIVA**

Mañá xoves, día 3, ás 12:00 horas, dará comezo no Museo Provincial de Lugo o **III CONGRESO DE XÉNERO, MUSEOS, ARTE E EDUCACIÓN** que, organizado pola Área de Cultura da Deputación de Lugo, a través da Rede Museística Provincial, vaise desenvolver os días 3, 8, 8, 11 e 12 de marzo. Conta este congreso coa colaboración e aval de de distintas institucións museísticas como ICOM España, Red Española de Profesionales de Museología Social, Museo de Arte Contemporánea de León (MUSAC), Museo de Arte Africano da Universidade de Valladolid, Museo Thyssen-Bornemisza, Museo Arqueológico de Cacabelos, Museo de León. Igualmente a extensa rede de colaboradores que participan deste encontro, inclúe  diversas plataformas, artísticas, pedagóxicas e sociais, de investigación, exhibición, xestión e difusión como son o Observatorio de Educación Patrimonial en España, Mujeres de las Artes Visuales (MAV), Isköo espazo multidisciplinar, La Gran e a Asociación galega de profesionais da xestión cultural, e o Consello da Cultura Galega a través da súa Comisión de Igualdade.

Esta edición conta tamén coa participación da Fundación Daniela, da Asociación Xaira, da Asoc. Enriqueta Otero “As Quetas”, de ACADAR, Asociación Galega de Mulleres con Discapacidade, da  Asociación Arelas, da Asoc. Si hai saída contra a violencia de xénero en Lugo, Homes galegos pola Igualdade, entre outras.

E como grande novidade, o alcance internacional deste congreso que suma a participación de profesionais de organismos como REMCAA,  Rede de Educadores de Museos de Arte e Centros de Arte (Arxentina), os Museos Comunitarios de Berazategui (Arxentina), o ECCOM,idee per la cultura(Italia), a Curadoría pedagóxica da 9ª Bienal de Mercosul en Porto Alegre (Brasil) e proxectos educativos en Museos de México.

Conta, igualmente, co patrocinio científico da Facultade de Humanidades de Lugo, do Máster de Servizos Culturais da USC, do Curso de Experto en Xestión Cultural da USC, das Universidades de Zaragoza co Máster en Museos: Educación e Comunicación, as Universidades Complutense e Autónoma de Madrid, Valladolid, Santiago de Compostela,  A Coruña, Vigo e a Universidade de Maine (EE.UU.).

Conscientes de que a transformación comeza na educación, este congreso forma parte do plan de formación do profesorado avalado polo CFR de Lugo para que os días 3, 9 e 11 de marzo conformen as **Xornadas *Museos, Educación e Igualdade* de Formación do Profesorado**. O obxectivo é dotar aos formadores e formadoras de ferramentas de sensibilización e xestión da diversidade nas aulas, como lugar de convivencia natural da multiculturalidade na nosa sociedade. Un congreso aberto a outros sectores de interese e que se estende máis aló das nosas fronteiras, coa participación de profesionais desde Arxentina, Italia, México, Estados Unidos e Brasil.

Nesta ocasión, o congreso dividise en xornadas. O xoves **3 de marzo** céntrase en **discapacidade, migración e transxénero** coa intervención de colectivos que traballan e forman á sociedade para a normalización destas realidades. Ademais inauguraremos dúas  exposición en clave feminina: *Nós + Outras,* proxecto realizado en colaboración con EducaThyssen do Museo Thyssen-Bornemisza e *Palabras Pintadas* de Soledad Pite.

O martes **8 de marzo** temos unha cita co activismo e o tecido asociativo. A **comunicación e a linguaxe** son os temas do **mércores** **9 de marzo**. O **venres 11 de marzo** será a xornada dedicada **ás boas prácticas museísticas** e rematamos o **sábado 12 de marzo** cunha xornada ao redor da **arte e o xénero**, onde se presentará a **Bienal de MAV (Mujeres en las Artes Visuales)** e contará coa participación de artistas e axentes que compartirán os seus proxectos de visibilización connosco.

A sesión de mañá, que contará coa presenza, entre outras, de Xosé Ferreiro, deputado delegado da Área de Cultura da Deputación; de Encarna Lago, xerente da Rede Museística; de Aurelia Balseiro, directora do Museo Provincial de Lugo e vaise desenvolver de acordo ao seguinte programa:

**12:00 – 12:30**

MESA **MULLER, ARTE E CAPACIDADES DIFERENTES**

**PRESENTACIÓN**
Encarna Lago (xerente da Rede Museística Provincial de Lugo. Especialista en museoloxía social: migración, xénero, capacidades diferentes e diálogo interrelixioso)

Paula Cabaleiro (artista e Xestora cultural, co-directora da Feira Cuarto Público)

Mery Pais (artista multidisciplinar, Máster en Arte Contemporáneo. Creación e Investigación, estudos artísticos no Institut National des Beaux Arts de Tetuan, Marrocos)

Mónica Mura (artista multidisciplinar, doutora en linguaxe multimedia, deseñadora gráfica e innovadora social)

Mónica Álvarez (orientadora laboral, diplomada en educación especial, ACADAR, Asociación de Mulleres con Discapacidade de Galicia)

Inauguración e visita das exposicións
*NÓS + OUTRAS EN REDE* no Refectorio do Museo Provincial de Lugo
*PALABRAS PINTADAS* na Sala Multiusos do Museo Provincial de Lugo

**17:00 – 21:00** **XORNADA DE FORMACIÓN DO PROFESORADO Na Sala de Exposicións da Deputación.**

**MUSEOLOXÍA SOCIAL E EDUCACIÓN**
Jorge García Marín (secretario do Centro Interdisciplinario de Investigacións Feministas e de Estudos de Xénero (CIFEX), fundador de *Homes Galegos pola Igualdade*)

Beatriz Fernández Herrero (doutora en Filosofía, profesora titular do departamento de Lóxica e Filosofía Moral da Universidade de Santiago de Compostela, nas materias de Ética e Multiculturalidade e Educación Intercultural, entre outras)

**TRANSXÉNERO E EDUCACIÓN**
Soledad Fernández Costas (representante da Fundación Daniela coordinadora de familias) e profesional da psicoloxía especialista en transxénero.

Mariola Mourelo (Licenciada en Fotografía Documental pola Universidade de Gales, posgrao en Educación Artística pola Universidade de Londres. Responsable do proxecto FfotoEduca, a cultura visual como ferramenta de pensamento crítico)

Miguel Salas Soneira (Educador social e membro da Asociación Xaira)

        Lugo, 2 de marzo de 2016